Красимира Ненова
Облаци

chitanka.info

Те виждат слънцето преди да е изгряло

и стават огнени,

нанизани във огърлицата на изгрева.

Земята тръпне, премаляла

в очакване на своето светило.

Те, облаците, ще изчезнат,

стопени сякаш от пожара на лъчите,

а ние примижаваме от блясъка

и чакаме да светне и в душите ни.

18.01.2004, на път за Пловдив

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.